Kabhupatèn Siḍoarjo

Kabhupatèn Siḍoarjo, (peghu: كابّوڤاتَين سيڊو وارجّۤا)(ꦏꦨꦸꦥꦠꦺꦤ꧀​ꦯꦶꦝꦸ​ꦮꦂꦗ) iyâ arèya sala sèttong kabhupatèn è Provinsi Jhâbâh tèmor, Indonesia. ibu kottana iyâ arèya Kacamadhân Siḍoarjo kottana. Kabhupatèn arèya abâtâs sareng Kotta Sorbhâjâ bân Kabhupatèn Gersèk è ḍâjâ, Sellat Mâdhurâ è tèmor, Kabhupatèn Pasuruan è lao', sareng Kabhupatèn Mojokerto è bârâ'. Abhâreng bân Gersèk, Siḍoarjo aropaaghi sala sèttong kotta se abhânto Sorbhâjâ, bân masok ḍâlem lèngker Gerbangkertosusila. Masyarakat kabhupatèn rèya ajumla 2.064.168 orèng è taon 2021. Lowas Kabhupatèn Siḍoarjo iyâ arèya 634, 39km². Sajhârâ Siḍoarjo lambâ' èkennal mènangka pusat administrasi Kâraja'an Janggalâ. È jhâman kolonial Hindia Bâlândhâ, Siḍoarjo tamaso' bâgiyân ḍâri Kabupatèn Sorbhâjâ (samangkèn Gresik). Nyama ḍaèra jârèya è bâkto jârèya Sidokare. Sidokare èpimpin bi' sèttong patih sè anyama R. Ng. Djojohardjo, sè ngennengngè dhisa Pucang Anom, èbhânto bi' sèttong wedana, Bagus Ranuwiryo, sè ngennengngè dhisa Pangabahan. È taon 1859 adhâsar dha’ Kapotossa Pamarènta Hindia Bâlandhâ Nomer 9/1859 tangghâl 31 Januari 1859, Staatsblad No 6, ḍaèra Kabupatèn Sorbhâjâ èbâgi dhâddhi ḍuwa’ bâgiyân iyâ arèya Kabupatèn Sorbhâjâ bi' Kabupatèn Siḍoarjo. Sidokare èpimpin bi' R. Notopuro (saterrossa èsebbhut R.T.P. Tjokronegoro), orèng asli Kasepuhan. èpon panèka pottrana R.A.P. Tjokronegoro, Bupati Sorbhâja. Tangghâl 28 Mèi 1859, nyamana Kabupatèn Sidokare sè anḍi’ konotasi sè korang nyaman, èobâ dhâddhi Kabupatèn Siḍoarjo. Gèografis Wilayah Kabupatèn Siḍoarjo bâḍâ è ḍuwâ' songay, satèya èkènnal bân sebbhudhân Kottha "Delta". Kabupatèn Siḍoarjo bâḍâ è antara 112,5 – 112,9 dhârâjhât bujur tèmor bân 7,3 – 7,5 dhârâjhât lintang lao'. Sombhèr